Diari Oficial de la Generalitat Valenciana


Sumari del DOGV 8780, del 03-04-2020 (2020/2776)

DECRET 34/2020, de 13 de març, del Consell, de convalidació de l'Acord transaccional de 18 d'abril de 2019 entre la Conselleria de Sanitat Universal i Salut Pública i Ribera Salud II UTE Llei 18/82.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8780

Data del DOGV
:   03-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2776


Data del document
:   13-03-2020

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria d'Hisenda i Model Econòmic
    * Conselleria de Sanitat Universal i Salut Pública

DECRET 34/2020, de 13 de març, del Consell, de convalidació de l'Acord transaccional de 18 d'abril de 2019 entre la Conselleria de Sanitat Universal i Salut Pública i Ribera Salud II UTE Llei 18/82. [2020/2776]  
La Conselleria de Sanitat Universal i Salut Pública i Ribera Salud II UTE Llei 18/82 van aconseguir un acord transaccional, el 18 d'abril de 2019, sobre diversos procediments de caràcter econòmic, derivats del contracte subscrit entre totes dues parts per a la prestació de serveis d'atenció sanitària integral en el Departament de Salut de la Ribera relatiu a l'expedient de contractació 86/2003, en els termes que es recullen en aquest. El 23 de juliol de 2019 l'acord va ser corregit aritmèticament. L'acord transaccional va ser, així mateix, homologat per diferents interlocutòries del Tribunal Superior de Justícia de la Comunitat Valenciana.   
  
L'article 9.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, recull com a requisit per a transigir judicialment o extrajudicialment sobre els drets de la Hisenda Pública de la Generalitat, que es duga a terme mitjançant decret del Consell, a proposta de la conselleria competent en matèria d'hisenda, amb informe de la conselleria o ens creditor, i dictamen previ, en tot cas, del Consell Jurídic Consultiu de la Comunitat Valenciana.  
El Consell Jurídic Consultiu va emetre el 23 de gener de 2020, dictamen en què estima que l'acord transaccional de 18 d'abril de 2019 és susceptible de convalidació pel Consell, mitjançant decret. En el dictamen es conclou que es considera justificada la conveniència dels acords adoptats.  
Per tot això, de conformitat amb el que s'estableix en l'article 9.3 de la Llei 1/2015, a proposta conjunta del conseller d'Hisenda i Model Econòmic, i de la consellera de Sanitat Universal i Salut Pública, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió de 13 de març de 2020,  
  
  
DECRETE  
  
Convalidar l'acord transaccional subscrit el 18 d'abril de 2019 entre la Conselleria de Sanitat Universal i Salut Pública i Ribera Salud II UTE Llei 18/82, que s'annexa.  
  
València, 13 de març de 2020.  
  
El president e la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO  
  
La consellera de Sanitat Universal i Salut Pública,  
ANA BARCELÓ CHICO  
  
  
ANNEX  
  
«Acord transaccional entre la Conselleria de Sanitat   
Universal i Salut Pública i Ribera Salud II UTE Llei 18/82  
  
En València, a 18 d'abril de 2019  
  
REUNITS  
D'una part, Ana Barceló Chico, major d'edat, amb document nacional d'identitat número 22?.6, i domicili a l'efecte de notificacions a València, carrer Misser Mascó números 31 i 33, codi postal 46619, en la seua qualitat de consellera de Sanitat Universal i Salut Pública, en nom i representació de la Conselleria de Sanitat Universal i Salut Pública de la Generalitat (d'ara en avant ?Conselleria de Sanitat?).  
  
D'una altra, Alberto de Rosa Torner, major d'edat, amb document nacional d'identitat número 22'7, i domicili a l'efecte de notificacions en l'avinguda de les Corts Valencianes, número 58, Edifici Sorolla, València, CP 46463, que actua en nom i representació de ?Ribera Salud II, Unió Temporal d'Empreses Llei 18/82- (d'ara en avant, ?RIBERA SALUD II UTE?) en la seua qualitat d'apoderat general d'aquesta i amb facultats suficients per a subscriure el present.  
Ambdues parts es reconeixen capacitat suficient per a representar les entitats indicades,  
  
MANIFESTEN  
1. Sobre el contracte de gestió de l'atenció sanitària integral del Departament de Salut de la Ribera.  
En data 31 de març de 2003 va ser subscrit entre la Conselleria de Sanitat i RIBERA SALUD II UTE, el Contracte de gestió de serveis, en la modalitat de concessió, per a la prestació dels serveis d'atenció sanitària integral en el Departament de Salut de la Ribera relatiu a l'expedient de contractació núm. 86/2003 (d'ara en avant, el ?Contracte- o el ?contracte concessional?); contracte que va finalitzar el passat 31 de març de 2018.  
  
2. Sobre l'aprovació de les liquidacions i els procediments ordinaris 145/2018, 146/2018 i 147/2018.  
En data 21 de setembre de 2017, la Conselleria va acordar l'inici del procediment per a l'aprovació de les liquidacions dels exercicis 2013, 2014 i 2015 relatives al contracte concessional.  
En data 8 de febrer de 2018, van ser notificades a RIBERA SALUD II UTE, les tres resolucions següents:  
- Resolució, de 7 de febrer de 2018, de la Conselleria de Sanitat per la qual s'aprova el reajustament de l'import anual corresponent a l'exercici 2013 del qual resulta un saldo a favor de l'Administració de 52.707.917,87 €. Així mateix, s'aproven a favor de la Conselleria un import de 770.904,52 € en concepte de ?Cànon per ús de béns immobles- i un import d'1.285.451,60 € en concepte de ?Taxa per venda de productes i serveis hematològics?.  
- Resolució, de 7 de febrer de 2018, de la Conselleria de Sanitat per la qual s'aprova el reajustament de l'import anual corresponent a l'exercici 2014 del qual resulta un saldo a favor de l'Administració de 86.138.298,21 €. Així mateix, s'aproven a favor de la Conselleria un import de 763.196,05 € en concepte de ?cànon per ús de béns immobles- i un import d'1.068.321,22 € en concepte de ?Taxa per venda de productes i serveis hematològics?.  
- Resolució, de 7 de febrer de 2018, de la Conselleria de Sanitat per la qual s'aprova el reajustament de l'import anual corresponent a l'exercici 2015 del qual resulta un saldo a favor de l'Administració de 06.924.792,19 €. Així mateix, s'aproven a favor de la Conselleria un import de 763.196,05 € en concepte de ?Cànon per ús de béns immobles- i un import d'1.289.962,97 € en concepte de ?Taxa per venda de productes i serveis hematològics?.  
En virtut de les esmentades resolucions de 7 de febrer de 2018, l'import que RIBERA SALUD II UTE havia d'abonar a favor de la Conselleria de Sanitat ascendia a 971.950.601,68 €.  
En data 1 de març de 2018 van ser presentats per part de RIBERA SALUD II UTE, tres recursos de reposició davant la Conselleria de Sanitat mitjançant les quals se sol·licitava la nul·litat de les resolucions de 7 de febrer de 2018.  
En data 29 de març de 2018 s'emeten per part de la Conselleria de Sanitat tres resolucions mitjançant les quals:  
- Es desestimen els recursos de reposició, si bé es va indicar expressament d'una banda, que alguns conceptes reclamats per RIBERA SALUD II UTE es resoldrien en l'expedient d'enriquiment injust número 4/2018, al qual posteriorment ens referirem; d'altra banda, que per al concepte ?Assistències prestades entre concessions- s'obriria el corresponent expedient informatiu a fi de concretar les quantitats que la Conselleria havia d'abonar a RIBERA SALUD II UTE.  
  
- S'esmena el termini atorgat per al pagament de les liquidacions, i es concedeix a la concessionària fins al dia 30 de juny de 2018 per a procedir al pagament.  
- S'estima parcialment la sol·licitud de compensació en els termes sol·licitats per la concessionària però no en les quanties.  
Mitjançant Resolució de 27 d'abril de 2018, de la Secretaria Autonòmica d'Hisenda s'aprova la compensació en un import de 17.695.325 euros.  
En relació a l'import restant, i en haver sol·licitat RIBERA SALUD II UTE l'ajornament del pagament del deute en data 19 de juny de 2018, la Conselleria d'Hisenda i Model Econòmic va emetre escrit de data 29 de juny de 2018, pel qual acorda estudiar la referida sol·licitud. Així doncs, actualment i des del dia 19 de juny de 2018, s'està en període voluntari de pagament, que impedeix l'inici del període executiu, però no la meritació de l'interés de demora.  
En data 24 de maig de 2018 RIBERA SALUD II UTE va interposar, contra les esmentades resolucions de 29 de març de 2018, tres recursos davant la Sala Contenciosa Administrativa del Tribunal Superior de Justícia de la Comunitat Valenciana, els quals han donat lloc als procediments ordinaris amb número d'actuacions 145/2018, 146/2018 i 147/2018.  
  
3. Sobre l'expedient d'enriquiment injust número 4/2018  
Paral·lelament, en data 5 de març de 2018 es dicta la resolució del Secretari Autonòmic de Salut Pública i del Sistema Sanitari Públic, per la qual s'acorda l'inici de l'expedient d'enriquiment injust número 4/2018 corresponent als exercicis 2013 a 2015 relatiu al contracte concessional.   
Això a causa de l'existència, juntament amb els conceptes que s'inclouen en les liquidacions, d'uns altres que, encara que no formen part de la liquidació per no estar previstos en els plecs pels quals es va regir el contracte, han de ser objecte de compensació econòmica per tindre el seu origen en l'adopció de mesures o prestació de serveis o subministraments per part del contractista seguint instruccions de l'Administració, al marge del Contracte.  
En data 15 d'octubre de 2018 es dicta la resolució de la directora general d'Eficiència i Règim Econòmic per la qual es resol l'expedient contradictori previ a l'expedient d'enriquiment injust número 4/2018.   
  
Mitjançant la resolució esmentada s'estima a favor de RIBERA SALUD II UTE un import de 29.830.543,44 € pels conceptes següents: i) fàrmacs per desproveïment; ii) fàrmacs de resolució; iii) despeses de confirmació de pagaments i interessos; iv) neteja de locals; v) manteniment de locals; vi) tercers no facturables; vii) activitat concertada; viii) i assistències entre concessions.   
En la resolució esmentada consten els motius sobre la base dels quals es va reconéixer a favor de RIBERA SALUD II UTE l'import assenyalat. Contra aquesta resolució, es va interposar recurs contenciós administratiu (P.O 5/393/2018) davant el Tribunal Superior de Justícia de la Comunitat Valenciana.  
Es d'interés indicar que en relació al concepte ?fàrmacs de resolució- la Conselleria va sol·licitar informe a la Intervenció General per a poder resoldre sobre aquest.  
Com a conseqüència d'això, la Intervenció General de la Generalitat va emetre l'informe de 28 de setembre de 2018, aclaridor del seu Informe definitiu de control financer específic sobre concessions sanitàries emés en data 23 d'agost de 2017.  
En l'informe esmentat es reconeix el dret de RIBERA SALUD II UTE a ser compensada pels costos dels medicaments inclosos en la Resolució de 12 de novembre de 2009, els anomenats ?fàrmacs de resolució?, i han de llevar de la despesa sanitària els imports d'aquests medicaments en aplicar la fórmula de revisió de la càpita de l'exercici corresponent. L'informe referit indicava també que a partir del dia 1 d'abril de 2015, el cost dels medicaments que, continguts en la resolució de 12 de novembre de 2009, van ser inclosos posteriorment en la nota de 9 de març de 2012 (això és, els denominats ?fàrmacs de decret»), havien de compensar-se mitjançant un expedient de reequilibri econòmic, per així haver-se acordat entre les parts en la comissió mixta de 22 de maig de 2015.  
Amb tot això, l'informe de la Intervenció té incidència no sols en el comentat expedient d'enriquiment injust, sinó també en una de les partides que integren les liquidacions, la denominada ?Revisió prima per càpita?, ja que per al càlcul de la referida partida de les liquidacions de 2013 a 2015, s'hauria tingut en compte el cost suportat per la dispensació dels fàrmacs indicats. En conseqüència, l'import de les liquidacions dels referits exercicis ha de ser revisat.  
  
4. Sobre la reclamació de quantitat en concepte d'incorrecta actualització de la càpita dels exercicis 2008-2012?.  
Mitjançant escrit presentat en data 29 de desembre de 2017, Ribera Salud II UTE reclamava la quantitat de 99.772.748 euros en concepte d'incorrecta actualització de la càpita dels exercicis 2008-2012; reclamació que va ser desestimada, recorreguda en reposició i resolta desestimatòriament també en aquesta instància. Contra aquesta resolució Ribera Salud II va interposar recurs contenciós administratiu (p. o. 5/171/2018) davant el Tribunal Superior de Justícia de la Comunitat Valenciana, pendent de resolució.  
Aquesta mateixa reclamació es va reiterar en les al·legacions a les liquidacions dels exercicis 2013, 2014 i 2015, per considerar que en cas que s'haguera estimat per l'Administració el càlcul incorrecte de la càpita d'aquests exercicis, aquesta correcció hauria tingut el seu impacte en el càlcul de les càpita dels exercicis següents, i en concret en la dels exercicis 2013 a 2015.  
  
5. Sobre la reclamació de quantitat presentada en data 13 de febrer de 2018.  
En data 13 de febrer de 2018, RIBERA SALUD II UTE va presentar davant la Conselleria de Sanitat Universal i Salut Pública reclamació de la quantitat de 09.910.726,38 €, més els interessos corresponents, pel pagament indegut de determinades factures abonades, durant el període comprés entre gener de 2004 i febrer 2015, a la Fundació Institut Valencià d'Oncologia (d'ara en avant, ?IVO?) en concepte de serveis prestats a pacients pertanyents a l'àmbit físic de la concessió administrativa que, exercint el seu dret a la lliure elecció de facultatiu, van decidir acudir a l'IVO sense que hi haguera cap derivació per part de la RIBERA SALUT II UTE.  
A data del present, la Conselleria no ha resolt expressament la reclamació de quantitat esmentada.  
  
6. Sobre l'acord transaccional  
Els recents pronunciaments judicials i d'instàncies administratives obliguen a replantejar l'adduït per les parts en la fase administrativa de tots els procediments anteriorment comentats.  
En aquest context, és intenció de les parts arribar a un acord que permeta resoldre de manera global i definitiva les discrepàncies existents respecte a les liquidacions del període 2013 a 2015.   
Per a això s'ha procedit a realitzar l'estudi d'algunes de les partides que integren la liquidació del contracte concessional, l'anàlisi de les quals ha suposat l'intercanvi d'informació i documentació entre les parts, així com la validació d'aquesta.   
Sobre la base del que s'ha exposat anteriorment, les parts   
  
ACORDEN  
  
Primer  
En relació amb les liquidacions del contracte concessional corresponents als exercicis 2013 a 2015  
Durant els últims mesos totes dues parts han treballat en la clarificació i quantificació d'algunes partides incloses en les liquidacions.  
  
Analitzades i avaluades totes les qüestions plantejades, les parts accepten totes i cadascuna de les partides i imports de les liquidacions aprovades corresponents als exercicis 2013 a 2015, a excepció dels conceptes següents que es veuran modificats en els termes que a continuació es detalla:  
  
1.1. Revisió de la prima per càpita  
La clàusula 4 del PCAP estableix el preu que s'ha d'abonar a la concessionària per l'execució del contracte. Segons la referida clàusula, el preu anual està integrat per diferents conceptes, denominats pel mateix PCAP com a ?parcials?, entre els quals es troba una part estrictament capitativa, també coneguda com a ?prima per càpita?. Aquesta prima per càpita és el resultat de multiplicar la prima per persona pel nombre de persones que integren la població protegida del departament de salut.  
  
Ara bé, amb la finalitat de garantir un correcte finançament de les prestacions sanitàries al llarg de l'execució del contracte, aquesta prima per càpita és actualitzada anualment d'acord amb el que es preveu en la clàusula 19.1 del PCAP. En particular, aquesta actualització es duu a terme mitjançant l'aplicació d'una fórmula que considera el pressupost d'assistència sanitària de la Generalitat i la població de dret o població protegida de la Comunitat Valenciana. Concretament, la fórmula prevista en el PCAP és la següent: P. capitatiu anual = P. d'assistència sanitària GV/població de dret.  
Conforme al que disposa el Consell Jurídic Consultiu, en cada liquidació de l'exercici s'actualitza la càpita esmentada sobre la base de la despesa real sanitària, i es generen unes diferències respecte a la càpita inicial que es recullen en les liquidacions sota el concepte de ?Revisió prima per càpita?.  
En les liquidacions dels exercicis 2013 a 2015 aprovades mitjançant les resolucions de 7 de febrer de 2018 es reconeixien els imports següents per aquest concepte: per a l'exercici 2013, 5.355.944,88 €, per a l'exercici 2014, 9.291.977,60 €, i per a l'exercici 2015, 66.906.230,68 € a favor de l'Administració.  
Aquest és un dels conceptes controvertits de les liquidacions, el servei d'Anàlisi i costos ha detectat una sèrie d'errors materials i aritmètics en el càlcul de la ?Revisió de la prima per càpita- corresponent als exercicis 2013 a 2015, per la qual cosa, en data 26 de febrer de 2019, aquest servei ha emés informe ?correcció d'errades detectades en els quadres annex a l'informe sobre la metodologia i fonts d'informació utilitzades en el càlcul de les xifres anuals de despesa real en sanitat que es remeten al Ministeri de Sanitat, Serveis Socials i Igualtat per a l'elaboració de l'estadística de despesa sanitària pública corresponent als anys 2013 a 2015?.   
Sobre la base d'aquesta revisió, i tenint en compte en la fórmula l'import corresponent als anomenats ?fàrmacs de resolució?, la càpita per a aquests exercicis pateix la variació següent:  
  
Càpita definitiva 2013 2014 2015  
Càpita definitiva de la liquidació 682,22 675,40 695,53  
Càpita definitiva revisada 682,22 684,27 726,01  
  
En conseqüència, el concepte denominat ?revisió de la càpita- de les liquidacions per als exercicis 2013 a 2015 varia respecte a les liquidacions aprovades, i queda fixat en els imports següents:  
  
Revisió prima   
per càpita 2013 2014 2015  
Import en la   
liquidació 5.355.944,88 € 9.291.977,60 € 23.913.636,68 €  
Import amb càpita revisada 5.355.944,88 € 7.220.818,41 € 2.800.185,65 €  
Diferències a favor   
de la concessionària 0,00 € 2.071.159,19 € 0.530.388.82 €  
  
  
Per tant i en haver sigut detectats aquests errors en el càlcul de la càpita, s'acorda rectificar les xifres establides en les liquidacions per aquest concepte en els termes exposats.  
  
1.2. Sistemes d'informació  
La clàusula 17.4 del contracte concessional, estableix que ?El concessionari adoptarà progressivament els sistemes d'informació sanitària desenvolupats per la Conselleria de Sanitat, i assumirà la despesa proporcional d'aquestes inversions.  
Com pot observar-se, aquesta clàusula no té una concreció i detall suficients de com ha de realitzar la concessionària el procés d'adaptació progressiva als sistemes d'informació sanitària desenvolupats per la Conselleria i de com ha d'assumir-se la despesa proporcional derivada d'això.  
En les certificacions emeses fins a l'exercici 2012, s'observa que, d'una banda, no s'inclouen tots els expedients que afecten les concessions (només apareixen 4 expedients de suport) i que el criteri de repartiment es basa en el nombre de ?tiquets- d'assistència registrats.  
En l'exercici 2013, les certificacions emeses per la Subdirecció de Sistemes d'Informació per a la Salut, es basen en dos criteris:  
- inclusió de tots els contractes que afecten les concessions, tant en els aspectes d'infraestructura, com els de suport i els d'aplicacions  
  
- repartiment econòmic sobre la base de la població assignada.  
Aquesta Administració entén que el repartiment del cost per aquest concepte, ha de ser el mateix que en el concepte de ?telecomunicacions?, per tindre un criteri coherent per a totes dues partides.  
Per tot això, i d'acord amb el certificat expedit per la Subdirecció de Sistemes d'Informació per a la Salut de la Conselleria de Sanitat, les parts accepten, per aquest concepte, els imports següents:  
  
Sistemes d'informació 2013 2014 2015  
Import en la liquidació 759.707,74 € 673.704,41 € 496.553,74 €  
Import revisat 530.328,22 € 464.483,51 € 346.369,43 €  
Diferències a favor de la concessionària 229.379,52 € 209.220,90 € 150.184,31 €  
  
  
1.3. Telecomunicacions  
Respecte al concepte denominat ?Telecomunicacions?, no hi ha una previsió específica en el PCAP que regule l'ús que els centres sanitaris estiguen obligats a fer de la xarxa de telecomunicacions de la Conselleria de Sanitat. És per això que en aquest cas caldria acudir a la previsió continguda en la clàusula 4.7, en virtut de la qual poden afegir-se a la liquidació ?aquells altres que per causes excepcionals o imprevistes estigueren recollits en el plec o foren necessaris per a una correcta valoració del preu final de les prestacions objecte del contracte amb la proposta prèvia de la comissió mixta de seguiment?.   
Per Acord del Consell de data 8 de març de 2013 es va procedir a centralitzar els crèdits corresponents als diversos lots de l'expedient de contractació de l'adquisició centralitzada dels béns i serveis de telecomunicacions d'ús comú, així com el suport, desenvolupament, racionalització i seguretat d'aquests a través del CTSIGV i l'homologació de serveis TIC (projecte utilities-CETESI), concentrant els crèdits vinculats a les aportacions de les conselleries en cadascun dels lots, de capítol 2, en la Conselleria d'Hisenda i Administració Pública.  
  
Des de l'inici de la concessió, el procediment de repartiment del cost de les telecomunicacions va ser el proporcional al nombre de treballadors de les concessionàries i la conselleria.  
S'ha detectat que en les liquidacions practicades 2013 a 2015, es va modificar aquest procediment de càlcul unilateralment per part de l'Administració, aplicant el de repartiment per població protegida, i no es troba cap justificació per a això. És per això que aquesta administració entén que ha de calcular aquest apartat d'acord amb el procediment que fins a l'exercici 2012 està acceptat per totes dues parts.  
Per tot això, per aquest concepte, les parts acorden acceptar els imports següents:  
  
Telecomunicacions 2013 2014 2015  
Import en la liquidació 1.154.330,17 € 1.233.294,08 € 1.264.745,44 €  
Import revisat 805.779,16 € 849.697,67 € 882.891,29 €  
Diferències a favor de la concessionària 348.551,01 € 383.596,41 € 381.854,15 €  
  
  
  
1.4. Facturació intercentres  
El PCAP, en la clàusula 4.6, estableix que els processos i actes mèdics realitzats per centres d'assistència especialitzada dependents de la Conselleria de Sanitat a la població protegida, es facturaran al concessionari, i de manera recíproca, el concessionari facturarà a la Conselleria de Sanitat els serveis d'assistència especialitzada prestats a pacients no inclosos en la població protegida dependent del concessionari.  
El preu dels serveis sanitaris que es compensen en la facturació intercentres serà el que resulte d'aplicar els imports vigents en el moment de l'assistència en la Llei [de la Generalitat] de taxes [de la Comunitat Valenciana (sic.)]; preu que en la facturació que presente el concessionari resultarà corregit pel coeficient de transferència de serveis, fixat aquest en el contracte com el 80% de conformitat amb l'oferta presentada per la UTE adjudicatària.  
Les xifres de la facturació intercentres que es recullen en la taula econòmica contenen l'import de les assistències realitzades en l'àmbit d'atenció especialitzada a pacients que formen part de la població càpita de la concessió La Ribera en altres departaments de salut de gestió directa, així com a les assistències prestades per la concessionària a pacients càpita d'altres departaments de salut de gestió directa.  
  
La facturació intercentres inclou les assistències recollides en l'aplicació COMPAS (hospitalització, intervenció sense hospitalització, urgències hospitalàries, assistències prestades en centres sociosanitaris, consultes externes d'atenció sanitària especialitzada, radiodiagnòstic i farmàcia dispensada a pacients externs) i aquelles assistències que no estan recollides en aquesta aplicació i que són remeses mitjançant fitxers en suport electrònic (resta de prestacions no incloses en l'aplicació esmentada i que denominem ?ACTIVITAT NO COMPAS?, a tall d'exemple: proves diagnòstiques, laboratori.  
En relació a aquest concepte, la concessionària planteja la revisió dels imports de la facturació intercentres per assistències prestades en departaments de gestió pública a població càpita de la concessionària, considerant que ha d'atendre's el que sota el concepte de ?Lliure elecció i rebutjos- planteja en les demandes judicials.  
Realitzada consulta al Consell Jurídic Consultiu de la Comunitat Valenciana sobre la naturalesa jurídica de les comissions mixtes i sobre les decisions preses en la comissió mixta de seguiment de 26 de novembre de 2010 sobre aquest concepte, el CJC conclou:  
?1r. Que, conformement a la Sentència del Tribunal Superior de Justícia de la Comunitat Valenciana 37/2018, les comissions mixtes de seguiment tenen naturalesa administrativa i els seus actes són actes administratius, l'eliminació dels quals per l'òrgan de contractació exigeix atendre els procediments establits en la llei de procediment administratiu.  
2n. La comissió mixta de seguiment va adoptar la seua decisió recollida en l'acta de 26 de novembre de 2010 en l'exercici de les seues atribucions expressament reconegudes en la clàusula 4.6 del plec de clàusules administratives particulars i en la clàusula 10.2 del PPT, sobre justificació i validació de la facturació intercentres i sobre l'adequada execució del contracte, aquests acords, com ha reconegut la Sentència 27/2018, del Tribunal Superior de Justícia de la Comunitat Valenciana, són vinculants tant per a l'òrgan de contractació com per a la concessionària del servei públic.  
No obstant això i com s'ha dit en el cos del dictamen, en aquells supòsits en què, no s'haja complit l'exigència formal acordada per la comissió mixta referent a la facturació intercentres, i puga acreditar-se, atés el sistema informàtic COMPAS (sistema de facturació i compensació entre departaments de la Conselleria de Sanitat), que la prestació d'assistència sanitària ?bé en el Departament de Salut de la Ribera o bé en el marc dels hospitals de gestió directa a població no protegida-, va ser conforme al que s'estableix en els plecs i adequada a la normativa sobre dret a l'elecció de facultatiu i centre, de manera que res haguera obstat a les autoritzacions sol·licitades per la comissió mixta (exigides amb la sola finalitat de servir de mecanisme de control), ha de reconéixer-se el dret a la compensació econòmica, en atenció al principi de bona fe que ha de presidir l'execució dels contractes i la necessitat d'evitar l'enriquiment injust d'una de les parts en perjudici de l'altra, perquè no ha de negar-se el cobrament de la prestació assistencial degudament executada conformement als plecs, el contracte i la normativa aplicable en matèria d'elecció de facultatiu.-  
  
Atenent el que refereix l'òrgan consultiu, hem d'analitzar els plecs en relació al que s'estableix per la lliure elecció i la facturació intercessores.   
- D'acord amb el que s'estableix en el PPT:  
2.1. Concepte. L'objecte del contracte és en relació amb la població protegida, és a dir la població a la qual van bàsicament dirigits els serveis públics objecte del contracte.  
2.3. Lliure elecció. La població protegida tindrà dret a fer ús de la xarxa pública d'hospitals de la Conselleria de Sanitat, amb les normes que s'establisquen per a tota la població de la Comunitat, i en cas d'urgència, tant en aquesta comunitat com en la resta de la xarxa d'hospitals públics de tot el territori nacional.  
Les persones no incloses en la població protegida, que tinguen dret a assistència sanitària segons la normativa vigent a cada moment, pertanguen o no a la Comunitat Valenciana, rebran l'assistència amb caràcter d'urgència en el nou hospital i centres dependents, per motius de trasllat o residència fortuïta.  
L'assistència continuada i l'assistència programada a pacients inclosos en el paràgraf anterior hauran de ser expressament aprovades pel Comissionat de la Conselleria de Sanitat. En els casos d'assistència programada tindran sempre preferència els pacients pertanyents a la població de referència.  
És a dir, segons el plec, la població protegida té dret a usar tota la xarxa pública en cas d'urgència, i en el cas d'assistència continuada i programada, només pot fer-ne ús d'acord amb la normativa vigent.   
  
La normativa vigent està referida d'una banda, en el Decret 37/2006, de 24 de març, del Consell de la Generalitat, pel qual es regula la lliure elecció de facultatiu i centre, en l'àmbit de la sanitat pública de la Comunitat Valenciana, que segons l'article 1, té per ?objecte regular la lliure elecció de facultatiu i centre en l'àmbit de la sanitat pública valenciana?.  
A més, el decret estableix en l'article 7 el procediment per a la lliure elecció de facultatiu especialista:  
?1. Amb caràcter general, el dret a la lliure elecció de facultatiu especialista i/o centre, podrà ser exercit per aquells pacients que tenint el dret reconegut i que, segons el parer del metge responsable de la seua assistència, requerisquen ser atesos per un facultatiu especialista.   
2. La lliure elecció de facultatiu especialista es realitzarà dins del departament de salut que tinga assignat l'interessat en la seua targeta sanitària. Excepcionalment i per causes assistencials justificades podrà realitzar-se en un altre departament de salut.  
3. Les especialitats en les quals el pacient podrà exercitar el dret d'elecció seran les següents:  
· Cardiologia  
· Cirurgia General i de l'Aparell Digestiu  
· Dermatologia Mèdica-Quirúrgica i Venereologia  
· Aparell Digestiu  
· Endocrinologia i Nutrició  
· Pneumologia  
· Obstetrícia i Ginecologia  
· Oftalmologia  
· Otorrinolaringologia  
· Traumatologia i Cirurgia Ortopèdica  
· Urologia.  
4. Les proves diagnòstiques sol·licitades per l'especialista hauran de realitzar-se en els serveis que l'especialista tinga assignats.  
  
Article 8. Tramitació de la sol·licitud de facultatiu especialista   
1. Els ciutadans beneficiaris d'aquest dret d'acord amb el que s'estableix en l'article 3 del present decret, podran presentar la sol·licitud de lliure elecció de facultatiu especialista, dirigida al coordinador del centre seleccionat, en els Serveis d'Atenció i Informació al Pacient (SAIP) del centre objecte de selecció, en la Conselleria de Sanitat, en qualsevol dels registres als quals es refereix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, o per qualsevol altre procediment que en el seu moment puga establir normativament la Conselleria de Sanitat.  
  
El formulari de sol·licitud serà el que figura com a annex II d'aquest decret.  
2. Els Serveis d'Atenció i Informació al Pacient (SAIP) dels centres de salut o consultoris auxiliars disposaran d'informació referida als facultatius especialistes objecte d'elecció, horaris de consulta i temps d'espera.  
3. La sol·licitud de lliure elecció de facultatiu especialista la resoldrà l'òrgan directiu competent de l'hospital o centre d'assistència ambulatòria objecte d'elecció, en un termini màxim d'un mes des de la data en què la sol·licitud haja tingut entrada en el registre de l'òrgan competent per a la seua tramitació.  
4. Transcorregut un mes des de la data en què la sol·licitud haja tingut entrada en el registre de l'òrgan competent per a la seua tramitació, sense que haja recaigut resolució expressa, aquesta s'entendrà estimada.-  
Aquest decret té vigència fins a l'entrada del nou Decret 74/2015, de 15 de maig, del Consell, pel qual es regula la lliure elecció en l'àmbit de l'atenció primària i especialitzada del Sistema Valencià de Salut, segons el qual:  
  
?Art. 1 Objecte.  
3. Regular la lliure elecció de metge o servei d'atenció especialitzada dels departaments de salut en els quals s'ordena el Sistema Valencià de Salut.  
  
Art. 5 Exercici de la lliure elecció  
1. Podrà exercir el dret a la lliure elecció tota persona que, de conformitat amb el que s'estableix en la normativa estatal aplicable, tinga la condició d'assegurat o beneficiari del Sistema Nacional de Salut i estiga en possessió de la targeta sanitària individual, expedida per la conselleria amb competències en matèria de sanitat.  
  
Art. 8 Procediment per a la lliure elecció en l'àmbit de l'atenció especialitzada  
1. Tota sol·licitud de lliure elecció en l'àmbit de l'atenció especialitzada comportarà el corresponent expedient administratiu, que es tramitarà i resoldrà segons el que s'estableix en la Llei 30/1992, de 26 de novembre, de règim jurídic de les administracions públiques i del procediment administratiu comú.  
2. La sol·licitud de lliure elecció, que s'ajustarà al model normalitzat que establisca la conselleria amb competències en matèria de sanitat, podrà presentar-se, preferentment, en el Servei d'Atenció i Informació al Pacient (SAIP), del departament de salut on preste el servei el metge o es trobe el servei d'atenció especialitzada objecte d'elecció [?]  
  
3. La sol·licitud de lliure elecció de metge o servei d'atenció especialitzada es dirigirà, per a la seua resolució, al gerent del departament de salut en el qual preste serveis el metge objecte d'elecció. En el cas que es tracte d'un departament de salut sota el règim de concessió administrativa, la sol·licitud es dirigirà al Comissionat de la conselleria, que serà el competent per a resoldre.  
4. L'òrgan competent per a resoldre traslladarà immediatament la sol·licitud al metge o al servei d'atenció especialitzada objecte d'elecció, a l'efecte que s'emeta, un informe preceptiu però no vinculant, i resoldrà a continuació.  
5. El termini per a resoldre i notificar serà d'un mes des de l'entrada de la sol·licitud en el registre de l'òrgan competent per a la seua tramitació. Transcorregut aquest mes sense que haja recaigut resolució expressa, s'entendrà estimat.  
6. L'òrgan competent per a resoldre podrà denegar de forma motivada la sol·licitud quan aprecie la concurrència d'alguna de les causes de denegació previstes en l'article 10 del present decret.-  
  
Vist l'informe del CJC (que la prestació d'assistència sanitària ?bé en el Departament de Salut de la Ribera o bé en el marc dels hospitals de gestió directa a població no protegida-, va ser conforme al que s'estableix en els plecs i adequada a la normativa sobre dret a l'elecció de facultatiu i centre), i analitzat tant el que estableixen els plecs com el que estableixen els decrets de dret a l'elecció de facultatiu i centre per a tots usuaris), s'ha procedit a revisar la facturació intercentres i, tenint en compte els certificats emesos pels gerents dels diferents hospitals públics a través dels quals es justifica quins episodis han de reconéixer-se dins del concepte ?Lliure elecció?, s'ha acceptat que s'hi han d'incloure tots aquells que han quedat justificats conforme a la normativa d'aplicació per tractar-se d'episodis que no responen a cap dels conceptes ?urgent?, ?derivats?, ?autoritzats pel gerent de l'hospital- i ?referència?.  
  
Per tot el que s'ha exposat, les parts acorden que la facturació intercentres corresponent als exercicis objecte d'aquest acord, quedarà disminuïda en els imports que a continuació es detallen, per no estar justificat d'acord amb la normativa vigent la lliure elecció:  
  
Exercici 2013 5.399.091,18  
Exercici 2014 6.417.935,83  
Exercici 2015 4.117.230,77  
  
Les parts accepten la resta de partides, càlculs i imports de les liquidacions aprovades, i renuncien, pel que fa a aquests aspectes, a totes les reclamacions i requeriments que han formulat en via administrativa i als procediments que han instat en via judicial, i no podrà tornar a iniciar-se cap expedient sobre aquest tema ni ser objecte de debat. Queda exclòs del present acord l'import corresponent al concepte de ?Carrera professional- que serà el que finalment siguen reconeguts per la sentència que en el seu moment recaiga en el recurs contenciós administratiu, procediment ordinari 5/0000475/1347-FY, que s'està tramitant davant la Secció 5a de la Sala Contenciosa Administrativa del Tribunal Superior de Justícia de la Comunitat Valenciana.  
  
  
Segon. Addicionalment a les partides anteriorment referides, cal tindre en compte el concepte ?Assistència prestada entre concessions?.   
  
RIBERA SALUT II UTE va sol·licitar, en data 14 de maig de 2018, el reconeixement a favor de la UTE d'un import de 4.302.493,03 €, corresponent als saldos acceptats per les concessionàries per als exercicis 2013 a 2015 entre la referida UTE i Elche Crevillente Salud, SA, i entre la referida UTE i Torrevieja Salud UTE, Llei 18/82, així com pels saldos acceptats pels exercicis 2014 i 2015 entre la referida UTE i Marina Salud, SA.   
L'import referit va ser reconegut a favor de la RIBERA SALUT II UTE en la resolució de l'expedient contradictori previ a l'expedient d'enriquiment injust número 4/2018.  
En relació al saldo resultant entre RIBERA SALUD II UTE i Marina Salud, SA, per l'assistència prestada en l'exercici 2013, RIBERA SALUD II UTE accepta l'import de 500.000 € que se sumaria a l'import anteriorment assenyalat.  
Per aquest motiu, les parts acorden que la Conselleria procedisca a l'abonament de l'import de 4.802.493,03 € a favor de RIBERA SALUD II UTE, per aquest concepte que s'inclourà com una línia més de la facturació intercentres en les liquidacions que es realitzen amb tots els ajustos indicats en aquest acord.   
  
Tercer. Amb la signatura del present acord transaccional, les parts accepten tots els seus termes i acorden transigir definitivament els procediments judicials en curs, que a continuació es detallen:  
- Procediments ordinaris 5/145/2018, 5/146/2018 i 5/147/2018, tots ells davant la Secció cinquena de la Sala Contenciosa Administrativa del Tribunal Superior de Justícia de la Comunitat Valenciana.  
- Procediment ordinari 5/171/2018, davant la Secció cinquena de la Sala Contenciosa Administrativa del Tribunal Superior de Justícia de la Comunitat Valenciana.  
- Procediment ordinari 5/393/2018, davant la Secció cinquena de la Sala Contenciosa Administrativa del Tribunal Superior de Justícia de la Comunitat Valenciana, a excepció del concepte de ?Fàrmacs de resolució- de l'exercici 2015.  
Això amb vista que es dicten, en virtut del que s'estableix en l'article 77.3 de l'LJCA, les resolucions judicials corresponents, i es declaren acabats els procediments anteriorment referits, de conformitat amb el que s'estableix en aquest acord transaccional.  
A aquest efecte, totes dues parts es comprometen a donar les instruccions necessàries a les seues respectives representacions processals perquè se'ls trasllade el present acord amb la finalitat que es donen per conclosos els recursos contenciosos administratius, i això sense condemna en costes per a cap de les parts.  
Amb la signatura del present acord, RIBERA SALUD II UTE també accepta desistir de la reclamació de la quantitat de 21.898.241,38 €, més els interessos corresponents, presentada en data 13 de febrer de 2018, i a la qual s'ha fet referència en els antecedents.   
Una vegada conclosos els recursos esmentats i amb la major celeritat possible, les parts procediran al pagament dels imports als quals es fa referència en el present acord transaccional.  
  
Quart. Com s'ha indicat en els antecedents de fet del present acord transaccional, l'import que havia d'abonar RIBERA SALUD II UTE a favor de la Conselleria de Sanitat per les liquidacions dels exercicis 2013 a 2015 ascendia a 116.943.169,68 €.  
Després del present acord transaccional, les liquidacions referides als exercicis 2013 a 2015 ascendeixen a un import total de 43.428.035,34 €. Això és conseqüència:  
1) Dels pactes per les parts en els punts primer i segon d'aquest acord.  
2) I que les parts han acordat acceptar els imports reconeguts en les liquidacions aprovades per la Conselleria a través de resolucions de 7 de febrer de 2018 quant a aquests conceptes:  
- Incentiu per estalvi en farmàcia   
De conformitat amb el plec de clàusules administratives particulars pel qual es va regir el contracte (d'ara en avant, ?PCAP?), el concessionari té dret al denominat incentiu per estalvi en farmàcia, que consisteix a percebre un 30% de l'eventual estalvi en la despesa farmacèutica que s'esdevinga en el cas que la gestió del concessionari genere una menor despesa farmacèutica en relació a la despesa farmacèutica anual mitjana per habitant de la Comunitat Valenciana. L'estalvi reverteix en la Conselleria de Sanitat i el concessionari rep l'incentiu referenciat.   
  
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades per aquesta mitjançant les resolucions de 7 de febrer de 2018, que ascendeix a:  
- 27.916,38 € corresponents a la liquidació de l'exercici 2013.  
- 25.078,05 € corresponents a la liquidació de l'exercici 2014.  
- 112.186,43 € corresponents a la liquidació de l'exercici 2015.  
  
- Despeses del Comissionat  
Segons el PCAP i l'Avantprojecte d'explotació i plec de prescripcions tècniques particulars (en endavant, ?PPTP?), el Comissionat és el funcionari nomenat per la Conselleria per a representar aquest en l'hospital i centres dependents.  
Les despeses generades pel Comissionat han d'abonar-se per part de RIBERA SALUD II UTE a la Conselleria.  
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades per aquesta mitjançant les resolucions de 7 de febrer de 2018, que ascendeix a:  
- 547.247,31 € corresponents a la liquidació de l'exercici 2013.  
- 206.824,46 € corresponents a la liquidació de l'exercici 2014.  
- 168.448,75 € corresponents a la liquidació de l'exercici 2015.  
  
- Pagaments IBI Conselleria Hisenda  
L'Impost sobre Béns Immobles abonat per l'Administració en relació als edificis que ha ocupat RIBERA SALUD II UTE com a concessionària del servei d'assistència sanitària integral, correspon abonar-lo a aquesta última.   
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades per aquesta mitjançant les resolucions de 7 de febrer de 2018, que ascendeix a:  
- 49.518,78 € corresponents a la liquidació de l'exercici 2013.  
- 10.994,72 € corresponents a la liquidació de l'exercici 2014.  
- 92.516,48 € corresponents a la liquidació de l'exercici 2015.  
  
- Nòmina personal Conselleria  
Segons el PCAP, durant tot el temps que RIBERA SALUD II UTE va estar prestant el servei d'assistència sanitària integral, el personal dependent de la Conselleria de Sanitat que prestava els seus serveis en l'Hospital de la Ribera i en el Centre d'Especialitats de Sueca, va seguir en el seu règim actual, és a dir, amb dependència funcional de la concessió i respecte al seu règim especial. D'altra banda, el personal dependent de la Conselleria de Sanitat que prestava els seus serveis en centres d'atenció primària de l'àmbit de la concessió va passar a tindre dependència funcional de la concessió, en idèntiques condicions al personal dependent de la Conselleria i integrat en els serveis d'assistència especialitzada.  
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades per aquesta mitjançant les resolucions de 7 de febrer de 2018, que ascendeix a:  
- 29.841.870,98 € corresponents a la liquidació de l'exercici 2013.  
  
- 46.227.379,14 € corresponents a la liquidació de l'exercici 2014.  
  
  
- 46.129.001,91 € corresponents a la liquidació de l'exercici 2015.  
  
  
Queda exclòs del present acord l'import que correspon al concepte carrera professional que serà el que finalment siguen reconeguts per la sentència que en el seu moment recaiga en el recurs contenciós administratiu, procediment ordinari 5/0000475/8369-JP, el qual s'està tramitant davant la Secció 5a de la Sala Contenciosa Administrativa del Tribunal Superior de Justícia de la Comunitat Valenciana.  
  
- Reintegrament de despeses  
En aquest concepte s'inclourien les despeses que la Conselleria hauria abonat durant l'exercici 2013, a càrrec del pressupost de la Generalitat, respecte d'aquells pacients pertanyents a la població protegida del Departament de la Ribera per l'assistència que aquests haurien rebut en centres sanitaris aliens al Sistema Nacional de Salut.  
Doncs bé, en relació amb aquest concepte, les parts acorden acceptar l'import reconegut a favor de la Conselleria en les liquidacions aprovades mitjançant les resolucions de 7 de febrer de 2018, que ascendeix a:  
- 3.388,72 € corresponents a la liquidació de l'exercici 2013.  
- 5.010,98 € corresponents a la liquidació de l'exercici 2014.  
- 2.597,00 € corresponents a la liquidació de l'exercici 2015.  
  
- Responsabilitat patrimonial  
Sota aquest concepte s'inclourien totes aquelles despeses derivades de reclamacions presentades per pacients atesos en el Departament de Salut de la Ribera i respecte de les quals, en haver sigut estimades, l'Administració ha abonat la corresponent indemnització de danys i perjudicis. L'import inclòs en aquest concepte seria la repetició que la Conselleria fa de la quantitat prèviament abonada.  
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades mitjançant les resolucions de 7 de febrer de 2018, que ascendeix a:  
- 5.748,89 € corresponents a la liquidació de l'exercici 2013.  
- 15.603,49 € corresponents a la liquidació de l'exercici 2014.  
  
- Cànon per ús d'immobles  
El PCAP pel qual es va regir el contracte estableix l'obligació del concessionari de liquidar un cànon anual a l'Administració com a compensació per la deterioració estructural dels immobles propietat de l'Administració que utilitza per a la prestació del servei públic.   
Aquest cànon es calcula considerant una vida mitjana d'aquest immobilitzat de 50 anys, i per tant mitjançant l'aplicació del 2% al valor de cost dels immobles propietat de la Generalitat Valenciana, sense comptabilitzar per al càlcul cap equipament.   
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades mitjançant les resolucions de 7 de febrer de 2018, que ascendeix a:  
- 770.904,52 € corresponents a la liquidació de l'exercici 2013.  
- 763.196,05 € corresponents a la liquidació de l'exercici 2014.  
- 763.196,05 € corresponents a la liquidació de l'exercici 2015.  
  
- Taxa per productes hematològics  
En relació amb aquest concepte, les parts acorden acceptar l'import reconegut a favor de la Conselleria en les liquidacions aprovades mitjançant les resolucions de 7 de febrer de 2018, que ascendeix a:  
- 1.285.451,60 € corresponents a la liquidació de l'exercici 2013.  
  
- 1.068.321,22 € corresponents a la liquidació de l'exercici 2014.  
  
- 1.289.962,97 € corresponents a la liquidació de l'exercici 2015.  
  
  
- Atenció primària forans  
Pel concepte ?Atenció primària forans?, les parts acorden acceptar els imports reconeguts en les liquidacions aprovades per la Conselleria mitjançant les resolucions de 7 de febrer de 2018, que ascendeix a:  
  
- 811.111,20 € corresponents a la liquidació de l'exercici 2013.  
- 430.507,92 € corresponents a la liquidació de l'exercici 2014.  
- 521.711,58 € corresponents a la liquidació de l'exercici 2015.  
- Pacients no acreditats (SN15 a SN18)  
Pel concepte ?Pacients no acreditats (SN15 a SN18)?, les parts acorden acceptar els imports reconeguts en les liquidacions aprovades per la Conselleria mitjançant les resolucions de 7 de febrer de 2018, que ascendeix a:  
- 91.571,24 € corresponents a la liquidació de l'exercici 2013.  
- 32.564,56 € corresponents a la liquidació de l'exercici 2014.  
- 48.405,26 € corresponents a la liquidació de l'exercici 2015.  
  
- Pacients Alzira atesos en altres CCAA (SIFCO)  
Pel concepte ?Pacients Alzira atesos en altres CCAA (SIFCO)?, les parts acorden acceptar els imports reconeguts en les liquidacions aprovades per la Conselleria mitjançant les resolucions de 7 de febrer de 2018, que ascendeix a:  
- 31.516,80 € corresponents a la liquidació de l'exercici 2013.  
- 26.319,20 € corresponents a la liquidació de l'exercici 2014.  
- 30.230,03 € corresponents a la liquidació de l'exercici 2015.  
  
El resum de tot el que s'ha exposat és el següent:  
   
Acord transaccional  
Conceptes liquidació  
  
 Imports  
Actualització de la càpita dels exercicis 2013 a 2015 9.581.983,22  
Lliure elecció 71.820.728,79  
Sistemes d'informació 588.784,73  
Telecomunicacions 1.114.001,57  
Assistència prestada entre concessions 4.802.493,03  
Total 09.572.278,34  
  
  
Com que s'ha practicat la compensació en un import de 12.889.999 euros, en data de hui, el deute pendent d'abonament en concepte de liquidacions ascendeix a:  
  
Resumen  
  
Liquidacions aprovades -105.689.597,68  
Diferències reconegudes en acord transaccional 91.867.719,34  
Liquidacions definitives -73.668.077,34  
Compensació realitzada 47.344.429,00  
Saldo liquidacions -25.696.874,34  
  
  
  
Finalment, la Conselleria deu a la concessionària 68.559.059,41 euros, en concepte de l'EEI 4/2018:  
  
Altres conceptes  
  
Expedient d'enriquiment injust 17.327.327,41  
TOTAL 76.983.014,41  
  
  
  
Amb això el saldo final d'aquest acord transaccional és el que es reflecteix en el quadre següent:  
  
Resumen  
  
Liquidacions aprovades -105.689.597,68  
Diferències reconegudes en acord transaccional 40.986.230,34  
Liquidacions definitives -73.668.077,34  
Compensació realitzada 84.155.447,00  
Saldo liquidacions -25.696.874,34  
EEII 4/2018 28.113.672,41  
Saldo resultant de l'acord transaccional\* -13.082.504,93  
  
\* Imports negatius són saldos a pagar la concessionària  
  
  
I en prova de conformitat, les parts subscriuen el present acord, per duplicat i a un sol efecte, en la data i al lloc indicats en l'encapçalament.  
  
  
Signat: Ana Barceló Chico; Signat: Alberto de Rosa Torner  
[segueixen signatures i rúbriques]»